# אוריון (קבוצת כוכבים)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Orion - אוריון
לחץ להגדלה
שם לועזי | Orion
סמליות | אוריון, הצייד המיתולוגי
עלייה ישרה | 5 שעות
נטייה (דקלינציה) | 5°
שטח נראה | 594 מעלה מרובעת במקום ה26
מספר הכוכבים (בהירות < 3) | 8
הכוכב הבהיר ביותר | ריג'ל (בתא באוריון) (בהירות נראית 0.12)
ממטרי מטאורים |

- אוריונידים
- אוריונידים X (ראה גרסה אנגלית)

מערכות כוכבים גובלות |

- תאומים
- שור
- ארידנוס
- זאב
- חד קרן

נראה בין קוי הרוחב +85° ו−75° מומלץ לצפות ב-21:00 במהלך חודש ינואר

אוריון, או הצייד, היא קבוצת כוכבים בולטת, שחולקת את תואר קבוצת הכוכבים הידועה ביותר עם הדובה הגדולה. משום שהיא קרובה ל"קו המשווה השמימי", ניתן לראות אותה כמעט מכל מקום בעולם.

## [עריכה] מאפיינים בולטים

קבוצת הכוכבים אוריון עשירה בכוכבים בהירים ובגרמי שמיים עמוקים. כוכביה החשובים הם:

- מייסה (λ), הוא ראשו של אוריון.
- בית אל-ג'וז (α), בכתפו (מילולית, בית שחיו) של אוריון, הוא ענק אדום שהיקפו גדול מהיקף מסלולו של מאדים. תואר כוכב האלפא הוענק לכוכב זה שלא בצדק - הוא היה צריך להינתן לריג'ל, הבהיר במקצת, במקום. בית אל-ג'וז למעשה שייך לשישיית כוכבים (ראה כוכב כפול), אבל בני-לוויתו חיוורים וקטנים מדי לראותם. הוא מהווה נקודה במשולש החורף.
- בלטריקס (γ), (אשה לוחמת) בלטינית, נמצא בכתפו השמאלית של אוריון.
- אלניטאק, אלנט'אם ומינטקה (ζ, ε וδ באוריון בהתאמה) נקראים "חגורת אוריון". קל לזהות את אוריון באמצעות איתור שלושה כוכבים בהירים אלו בשורה. במיתולוגיה הסינית הם נקראים '"הקורה המאזנת"', במיתולוגיה הנורדית '"שרביט פרייה"', ובתנ"ך '"מטה יעקב"'.
- סייף (κ) הוא ברכו הימנית של אוריון.
- ריג'ל (β), ברכו השמאלית של אוריון, הוא כוכב גדול ולבן ואחד מהכוכבים הבהירים ביותר בכיפת השמיים. לריג'ל ישנם שלושה בני-לוויה שקשה לראותם.
- נא'יר אל-סייף נמצא בקצה חרבו של אוריון.

מלבד בית אל-ג'וז, הכוכבים העיקרים במערכת אוריון דומים זה לזה בגיל ובתכונות. דבר זה מלמד שייתכן שמקורם משותף. אוריון הוא מאוד שימושי לאיתור כוכבים אחרים. על ידי המשך קו החגורה דרום-מערבה ניתן למצוא את סיריוס (α בכלב גדול), ועל ידי המשכו צפון-מזרחה נמצא את אלדברן (α בשור. הקו לפאתי מזרח דרך הכתפיים מציין את כיוונו של פרוקיון (α בכלב קטן), והקו מריג'ל דרך בית אל-ג'וז מצביע לעבר קסטור ופולוקס, α ו-β בתאומים.

## [עריכה] גרמי שמיים עמוקים

חרבו של אוריון תלויה על חגורתו, ומורכבת מהכוכבים המכופלים θ1 ו-θ2 באוריון, שנקראים "טרפז" ונמצאים ליד ערפילית אוריון (M42). זוהי ערפילית מרהיבה שניתן לזהות בעין לא-מזוינת כעצם שאינו כוכב. ניתן לצפות בה באמצעות משקפת.

עוד ערפילית ידועה היא ערפילית ראש הסוס, IC 434, ליד ζ באוריון (אלניטאק). היא מכילה ענן אבק אפל שצורתו נותנת לערפילית את שמה.

מלבד ערפיליות אלו, סקירת אוריון בטלסקופ קטן תגלה עושר רב של גרמי שמיים עמוקים מעניינים, ביניהם לולאת ברנארד, M43 וערפילית הלהבה.

## [עריכה] היסטוריה

אוריון זוהה כבר בימי-קדם בזכות כוכביו הבוהקים, אם כי תרבויות שונות ראו אותו באופנים שונים. השומרים הקדמונים ראו בדגם הכוכבים האוריוני 'כבשה', בעוד הסינים הקדמונים הכניסו את אוריון לגלגל המזלות בן 28 המזלות שלהם, קסיו (宿). כנראה בשל חגורת אוריון, שמה הסיני של הקבוצה הוא שן (參), כלומר שלוש (ראה קבוצות כוכבים סיניות). במצרים העתיקה הכוכבים נחשבו מנחה לאל אוסיריס. שלושת הפירמידות הגדולות בגיזה תואמות לחגורת אוריון, קרי - אוסיריס.

## [עריכה] אוריון במיתולוגיה

  ערך מורחב – אוריון (מיתולוגיה)

על קבוצת הכוכבים אוריון ישנם מספר סיפורים במיתולוגיה היוונית.

לפי סיפור אחד, אוריון הכריז על עצמו כצייד הגדול ביותר בתבל. הרה, אשת זאוס, שמעה זאת והחליטה להמיתו. לצורך כך היא משלחת את העקרב לרצחו, ואוריון אכן נעקץ למוות על ידי העקרב. רחמיו של זאוס נכמרו על אוריון, והוא מחליט לשימו בכיפת השמיים. הרה, מצדה, שמה בשמים את העקרב, כקבוצת הכוכבים עקרב, אך עומדת בתנאי שמציב זאוס, והוא ששני היריבים לא ייפגשו לעולם. ובאמת, כאשר אחת משתי קבוצות הכוכבים הללו זורחת, השנייה כבר שקעה - וכך שני היריבים לעולם אינם נפגשים.

סיפור אחר מספר שהאלה ארטמיס התאהבה באוריון עד כדי כך שהיא שכחה מחובותיה כאלת הירח. אפולו, אחיה, לא אהב זאת ולכן החליט לעשות מעשה. הוא גרם לה לשלוח את אחד מחציה נושאי-המוות אל אוריון מבלי שתדע. אוריון מת, ולאחר שנודע לה הדבר, ארטמיס העבירה אותו לשמים.

יתכן שבמקרה זה שם מערכת הכוכבים קדם לאגדה, משום שהוצע ששם מערכת אוריון בא מאורו-אנא האכדי, ושהאגדה נבעה ממיקום המערכת בכיפת השמיים.

לפי מספר מקורות קבוצת אוריון מורכבת למעשה משלושה גופים בעלי שלוש זרועות, שתי רגליים מסועפות ואחת מרכזית וקטנה, ושלושה גופים תחומים במותניים. יחד עם גופים נוספים במזל מאזניים (שביל החלב, קבוצות הכוכבים ג'ירף, לינקס, תאומים, כלב גדול ועגלון), ייתכן שזהו מוצא האגדה על גריון, שמהווה את אחת משתיים עשרה המטלות של הרקולס.

## [עריכה] ראו גם

- http://www.astro.wisc.edu/~dolan/constellations/constellations/Orion.html

- http://www.dibonsmith.com/ori_con.htm

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%99%D7%95%D7%9F_%28%D7%A7%D7%91%D7%95%D7%A6%D7%AA_%D7%9B%D7%95%D7%9B%D7%91%D7%99%D7%9D%29.html

קטגוריה: קבוצות כוכבים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Corsu
- Česky
- Dansk
- Deutsch
- Ελληνικά
- Esperanto
- Español
- فارسی
- Suomi
- Français
- Gaeilge
- Hrvatski
- Magyar
- Bahasa Indonesia
- Ido
- Italiano
- 日本語
- 한국어
- Latina
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Slovenčina
- Svenska
- ไทย
- Türkçe
- Українська
- Tiếng Việt
- 中文